Ansøgningsskabelon

Ansøgning til Nørrebro Lokaludvalg om midler til produktion af mel i Københavns Fødevarefællesskab
Ansøgningen lyder på 15.000 kr til at etablere en kornkværn.

Københavns Fødevarefællesskab er en erhvervsdrivende forening som blev stiftet August 2009. Vi fokuserer på at tilbyde vores medlemmer økologiske, velsmagende, lokalt producerede og bæredygtige fødevarer i et sæsonbaseret udbud til den lavest mulige pris. For os er “forbrugerindflydelse” ikke blot muligheden for at kunne vælge mellem forskellige produkter. I fødevarefællesskabet er kunderne både medlemmer, medarbejdere og medejere.

Da vi åbnede på Nørrebro i august 2009 var der ca. 30 medlemmer, der havde betalt deres medlemskab, og der var bestilt 20 poser grøntsager til afhentning den dag. Siden da er KBHFF vokset støt med 10-15 nye medlemmer hver uge. Onsdag d. 2. juni 2010 var der Hvis vi fortsætter på samme niveau vil vores årsomsætning ligge på 780.000 kr.
 * 463 personer i medlemsdatabasen
 * 418 betalende medlemmer - heraf 26 kollektiver
 * og der blev solgt 145 poser på dagen.

Alle opgaver i foreningen bliver udført af medlemmerne. Tilsammen lægger de ca. 130 arbejdstimer om ugen i kommunikation, bestilling, pakning og distribution. Vi arbejder på at gøre kvalitetsgrønstsager tilgængelige for så mange som muligt ved at gøre dem billige og ved at give forbrugere reel indflydelse. Vi har oplevet en enorm opslutning bag projektet i det første lille år vi har været i gang, og håber at kunne inspirere andre til at gøre noget lignende. Vi er allerede i samarbejde med en gruppe på Amager.

En gruppe medlemmer har fået kontakt til en landmand i Nordsjælland, som dyrker noget meget spændende korn. Gården hedder Mørdrupgård og der arbejder de på at holde liv i gamle kornsorter for at holde fast på deres unikke egenskaber. Vi vil gerne starte et samarbejde med Mørdrupgård og købe maskineri til at male deres korn til mel. Vi har brug for midler til at etablere det rum som møllen skal stå i og til selve kværnen.

KBHFF har to primære formål med de midler som handlen gennem foreningen genererer. De skal gå til udviklingen af foreningen og til at støtte projekter i lokalområdet. Hvis der er projekter som I vurderer vi kunne samarbejde om, må I sige til.

Buzz Words